Beža

Beža () – miestas ir savivaldybė Portugalijoje, Alentežo regione. Bežos senamiestis išsiskiria siauromis grįstomis gatvėmis.

Žemutinio Alentežo (Baixo Alentejo) sostinė Beža yra istorinės ir socialinės reikšmės miestas. Tai svarbus kviečių, alyvuogių ir kamštinių ąžuolų auginimo centras.

 Istorija 
Miestas tapo regiono sostine valdant Julijui Cezariui − pagal sudarytą taiką su luzitanais jis jį pavadino Pax Julia. 711 m. atvykę maurai suteikė miestui dabartinį pavadinimą. Jie buvo išstumti 1162 m.
1808 m. prancūzų okupantai išžudė gyventojus ir apiplėšė miestą, čia nepavykusiam sukilimui vadovavo generolas Delgadas.

 Savivaldybė 
Bežos savivaldybė užima 1147 km² plotą, 2011 m. gyveno 35 854 gyventojai. Be Bežos miesto kitos svarbesnės jos gyvenvietės: Berinželas, Kabesa Gorda, Penedo Gordas, Salvada, Nevešas.Beja, citypopulation.de

 Šaltiniai 

 Nuorodos 
 Bežos nuotraukos

Kategorija:Portugalijos miestai